Nyeste Skilderie af Kiøbenhavn, 1830-10-23
Det maa være en Menneskeven vigtigt at see hvorledes man i andre Lande har søgt at raade Bod paa de Brøst, hvorunder vort eget Fædreneland endnu lider, og at overbevises om den Frugt, som disse Forsøg have baaret. Uden derfor for Øjeblikket at berøre de talrige Selskaber i England, som have de Fængsledes Forbedring til Hensyn, og derfor meest virke indenfor Fangemurene, af hvilke der gives 48 allene for fængslede Fruentimmere) gjør man her fornemmeligen opmærksom paa det i Aaret 1805 stiftede Selskab til at antage sig dem, som, uagtet deres Beredvillighed til at arbeide, dog, fordi de engang ere komne i et slet Rygte, ikke meere kunne finde Arbejde. Til den Klasse Mennesker, for hvilke dette Selskab sørger, høre da ikke allene løsladte Fanger, men Enhver, som, uden just at være straffet, dog har mistet sin borgerlige Ære, og er bleven ligesom udstødt af Samfundet. Selskabet har to Anstalter under sin Bestyrelse; i den ene optages den Trængende foreløbigen, og i samme Øjeblik, han bliver løsladt, for at ikke de Onde skulle faae Tid til at bemægtige sig ham medens han opholder sig her bliver han vænt til Orden, Flid og Gudsfrygt, forsynet med Klæder og Haandværkstøi, og om det er mueligt, forsonet med de Slægtninger, der befinde sig i en bedre Stilling, for ved deres Hjælp atter at komme i Virksomhed. Mislykkes dette, og han giver Haab om Forbedring optages han i den blivende Afdeling. Her lærer han et eller andet Haandværk, eller en Beskjæftigelse, hvormed han senere selv er istand til at ernære sig. Den Tid, i hvilken de maa blive i denne sidste Afdeling, er fastsat til 2 Aar. Men ogsaa efter denne Tid taber Selskabet dem ikke af Syne, og hvis de uden deres egen Brøde atter blive ulykkelige, rækker det dem fremdeles hielpende Haand. Efterat man havde gjort den Erfaring, at de Ældre i Almindelighed vare langt uforbederligere end de Yngre, gik Anstalten lidt efter lidt over til en Anstalt for unge Forbryderes Anbringelse, og har i denne Henseende virket overordentlig meget. J et Tidsrum af 20 Aar har det saaledes antaget sig 1974 Mennesker, af hvilke de Fleste uden denne Bistand rimeligviis vilde have været tabte. Med alle lykkedes det vel ikke; imidlertid vidner dog Selskabets offentligen fremlagte Regnskab om, at henved de 3/4 bleve frelste, og dette er allerede saare meget. Den engelske Regjering har i Erkiendelse af dette Selskabs saare gavnlige Bestræbelser, givet det et ærefuldt Beviis paa sin Tillid ved, som en Undtagelse fra hvad der er Tilfældet med de øvrige velgjørende Selskaber i England, at tilstaae det en aarlig Understøttelse af 5000 Pd. Sterl. – Et lignende Selskab stiftedes allerede 1788 af Robert Young for at forhindre det stedse voxende Antal af unge Forbrydere, en Erfaring, hvis sørgelige Sandhed ogsaa vor Hovedstad giver Beviis paa. Det antager sig en allene de unge Forbrydere, men ogsaa de fængslede og straffede Forbryderes Børn, som ellers, ved at overlades sig selv, eller ved at komme under det offentlige Fattigvæsen, let kunde forøge Antallet af unge Forbrydere. Denne Stiftelse, tæller for Øjeblikket 200 deels Drenge deels Piger. Den bestaaer af 3 Afdelinger, en for unge Drenge, som selv ere straffede, en for de Drenge, som i foregaaende Afdeling allerede ere forbedrede, eller som ikke have begaaet nogen offentlig Forseelse, til hvilken Afdeling straffede Forbryderes Sønner henregnes, og endeligen en for unge Piger der ere i det sidstnævnte Tilfælde, eller hvis Forseelser have været meget ubetydelige. Alderen er for Drenge fra 9-12, og for Piger fra 913 Aar. Deres Slægtninger tør kun see dem i det høieste engang hvert Fjerdingaar. Underviisningen er ej blot den sædvanlige Skole-Underviisning, men ogsaa de i Livet tiest forekommende Haandværks arbeider. Denne Anstalt har nu bestaaet i 40 Aar, og dens velsignede følger have, som rimeligt var, foranlediget Stiftelsen af flere lignende. Maatte vi opleve den Tid at see en saadan stiftet i vort eget Fædreneland! b. En Berlinsk Anstalt til at opdrage moralsk fordærvede Børn.